Ehdotus NEUVOSTON ASETUS Euroopan unionin virkamiesten ja muun henkilöstön eläkejärjestelmän maksuosuuden mukauttamisesta 1 päivästä heinäkuuta 2011, 1 päivästä heinäkuuta 2012 ja 1 päivästä heinäkuuta 2013 /* COM/2014/0462 final - 2014/0214 (NLE) */





PERUSTELUT 1. EHDOTUKSEN TAUSTA Ehdotuksen perustelut ja tavoitteet Henkilöstösääntöjen muuttamisesta 1. tammikuuta 2014 lukien annetun asetuksen (EU, Euratom) N:o 1023/2013 voimaantuloon liittyen tämän ehdotuksen tavoitteena on ratkaista ne jäljellä olevat ongelmat, jotka koskevat eläkejärjestelmän maksuosuuden mukauttamista vuosien 2011, 2012 ja 2013 osalta. Tarkoituksena on saattaa päätökseen unionin tuomioistuimessa vireillä oleva asia (C-453/12) ja välttää uusien asiaa koskevien oikeusriitojen syntyminen. Yleinen tausta Henkilöstösääntöjen[1] 83 a artiklan 3 kohdan mukaan neuvosto päättää liitteen XII mukaisesti viiden vuoden välein tehtävän eläkejärjestelmän vakuutusmatemaattisen arvioinnin yhteydessä järjestelmän tasapainon varmistaakseen eläkemaksun määrän ja eläkeikään mahdollisesti tehtävän muutoksen. Henkilöstösääntöjen 83 a artiklan 4 kohdan mukaan komissio esittää vuosittain neuvostolle ajantasaistetun vakuutusmatemaattisen arvioinnin, joka tehdään liitteen XII 1 artiklan 2 kohdan mukaisesti. Jos parhaillaan sovellettavan eläkemaksun määrän ja vakuutusmatemaattisen tasapainon säilyttämiseksi tarvittavan maksuosuuden määrän välillä on vähintään 0,25 prosentin suuruinen ero, neuvosto tarkastelee, onko eläkemaksun määrää aiheellista mukauttaa liitteessä XII vahvistettujen yksityiskohtaisten sääntöjen mukaisesti. Eurostat on esittänyt henkilöstösääntöjen liitteessä XII olevan 13 artiklan mukaisesti edellä mainituissa säännöksissä edellytetyt kertomukset, joiden avulla määritetään eläkejärjestelmän tasapainon varmistamiseen tarvittava maksuosuus vuosina 2011, 2012 ja 2013. Henkilöstösääntöjen liitteessä XIII, sellaisena kuin se on viimeksi muutettuna Euroopan parlamentin ja neuvoston asetuksella (EU, Euratom) N:o 1023/2013, olevan 19 artiklan mukaan henkilöstösääntöjen 83 a artikla ja liite XII, sellaisina kuin ne ovat voimassa ennen 1. marraskuuta 2013, pysyvät voimassa yksinomaan sellaisia mukautuksia varten, joita tarvitaan kyseisten artiklojen soveltamista koskevan Euroopan unionin tuomioistuimen tuomion täytäntöön panemiseksi SEUT-sopimuksen 266 artiklan mukaisesti. 2. KUULEMISTEN JA VAIKUTUSTENARVIOINTIEN TULOKSET Intressitahojen kuuleminen Kuulemismenettely, tärkeimmät kohderyhmät ja yleiskuvaus vastaajista Ehdotuksesta on kuultu henkilöstön edustajia asianmukaisia menettelyjä noudattaen. Tiivistelmä vastauksista ja siitä, miten ne on otettu huomioon Ehdotuksessa on otettu huomioon kuultujen osapuolten lausunnot. Asiantuntijatiedon käyttö Eläkejärjestelmän maksuosuutta koskevat laskelmat on vahvistanut oikeiksi vakuutusmatematiikan asiantuntija (ulkopuolinen konsultti). Vaikutusten arviointi Ehdotuksen tarkoituksena on mukauttaa Euroopan unionin virkamiesten ja muun henkilöstön eläkejärjestelmän maksuosuutta vuosien 2011, 2012 (vuotuiset mukautukset) ja 2013 (viisivuotismukautus) osalta, jotta voidaan varmistaa järjestelmän vakuutusmatemaattinen tasapaino. Vuoden 2013 loppuun voimassa ollut lainsäädäntö ei mahdollistanut muita vaihtoehtoja. 3. EHDOTUKSEN OIKEUDELLINEN SISÄLTÖ Noudattaakseen unionin tuomioistuimen antamaa tuomiota asiassa C-63/12 Euroopan parlamentti ja neuvosto antoivat 16. huhtikuuta 2014 asetukset (EU) N:o 422/2014 ja (EU) N:o 423/2014, joilla mukautetaan Euroopan unionin virkamiesten ja muun henkilöstön palkkoja ja eläkkeitä sekä näihin palkkoihin ja eläkkeisiin liittyviä korjauskertoimia 1. päivästä heinäkuuta 2011 ja 1. päivästä heinäkuuta 2012. Tämä oli osa kokonaisvaltaista lähestymistapaa palkkojen ja eläkkeiden vuosien 2011 ja 2012 ja eläkemaksuosuuden vuoden 2011 mukautuksia koskevien riitojen ratkaisemiseksi ja johti 0 prosentin mukautukseen vuoden 2011 osalta ja 0,8 prosentin mukautukseen vuoden 2012 osalta. Nämä EU:n henkilöstön palkkojen ja eläkkeiden mukautukset edellyttävät eläkejärjestelmän maksuosuuden mukauttamista taannehtivasti vuoden 2013 osalta. Lisäksi henkilöstösääntöjen liitteessä XIII olevan 19 artiklan, sellaisena kuin se on viimeksi muutettuna Euroopan parlamentin ja neuvoston asetuksella (EU, Euratom) N:o 1023/2013, tarkoituksena on mahdollistaa se, että toimielimet voivat toteuttaa tarvittavat toimenpiteet ratkaistakseen palkkojen ja eläkkeiden vuosien 2011 ja 2012 mukautusta ja eläkemaksuosuuden vuoden 2011 mukautusta koskevat riitansa unionin tuomioistuimen antaman tuomion mukaisesti ottaen huomioon henkilöstön perustellun luottamuksen siihen, että toimielimet päättävät joka vuosi henkilöstön palkkojen ja eläkkeiden ja eläkejärjestelmän maksuosuuden mukautuksesta. Eurostat on henkilöstösääntöjen liitteessä XII olevan 13 artiklan mukaisesti esittänyt eläkejärjestelmän vuosien 2011, 2012 ja 2013 vakuutusmatemaattiset arviointikertomukset, joissa saatetaan ajan tasalle mainitussa liitteessä tarkoitetut muuttujat. Arviointien mukaan eläkejärjestelmän vakuutusmatemaattisen tasapainon varmistamiseen tarvittava maksuosuus on 11,0 prosenttia peruspalkasta vuonna 2011[2], 9,9 prosenttia peruspalkasta vuonna 2012[3] ja 10,6 prosenttia peruspalkasta vuonna 2013[4]. Euroopan unionin virkamiesten ja muun henkilöstön eläkejärjestelmän vakuutusmatemaattisen tasapainon varmistamiseen tarvittavaa maksuosuutta olisi tästä syystä mukautettava seuraavasti: · 11,0 prosenttiin 1. heinäkuuta 2011 alkaen, · 10,0 prosenttiin 1. heinäkuuta 2012 alkaen[5], ja · 11,6 prosenttiin 1. heinäkuuta 2013 alkaen. Lisäksi henkilöstösääntöjen 83 a artiklan 3 kohdan mukaan neuvosto päättää järjestelmän tasapainon varmistaakseen liitteen XII mukaisesti viiden vuoden välein tehtävän eläkejärjestelmän vakuutusmatemaattisen arvioinnin yhteydessä eläkemaksun määrän. Eläkejärjestelmän vuoden 2013 vakuutusmatemaattinen arviointi on tällainen viiden vuoden välein tehtävä arviointi, joten komission on arvioitava järjestelmä kattavasti tämän viitekauden osalta varmistaakseen, että sovellettu eläkejärjestelmän maksuosuus säilyttää eläkejärjestelmän vakuutusmatemaattisen tasapainon Tällainen viiden vuoden välein tehtävä arviointi edellyttää väistämättä sitä, että vuoden 2011 eläkemaksuosuus, josta neuvosto ei ole vielä lopullisesti päättänyt, vahvistetaan ja että vuoden 2012 eläkemaksuosuutta mukautetaan uudelleen, kuten 10. joulukuuta 2013 annetun neuvoston asetuksen (EU) N:o 1331/2013 johdanto-osan 4 kappaleessa todetaan. Henkilöstösääntöjen 83 a artiklan 4 kohdan nojalla tehtävä vuotuinen mukautus vuotta 2011 koskevaan eläkejärjestelmän maksuosuuteen on saatettu unionin tuomioistuimen käsiteltäväksi (asia C-453/12). Tuomioistuin on kuitenkin palkkojen ja eläkkeiden vuoden 2011 mukautusta koskevassa asiassa C-63/12 antamansa tuomion jälkeen komission pyynnöstä keskeyttänyt asian käsittelyn, jotta osapuolilla olisi mahdollisuus löytää kokonaisvaltainen lainsäädännöllinen ratkaisu kaikkiin eläkemaksuosuutta koskeviin kysymyksiin henkilöstösääntöjen liitteessä XIII olevan 19 artiklan mukaisesti. Tällä komission ehdotuksella pyritään edistämään asian C-453/12 ratkaisemista ja estämään muiden ”vanhoihin” henkilöstösääntöihin liittyvien oikeusriitojen syntyminen. Jotta siis voitaisiin varmistaa, että sovellettu eläkejärjestelmän maksuosuus säilyttää eläkejärjestelmän vakuutusmatemaattisen tasapainon viiden vuoden viitekaudella ja jotta toimielimet voisivat osana kokonaisvaltaista riitojenratkaisua toteuttaa eläkemaksuosuuden mukautuksen edellyttämät toimenpiteet toimielinten välisen vilpittömän yhteistyön periaatteiden mukaisesti ja ottaen huomioon henkilöstön oikeutetut odotukset, komissio tekee ehdotuksen neuvoston asetukseksi Euroopan unionin virkamiesten ja muun henkilöstön eläkejärjestelmän maksuosuuden mukauttamisesta 1. päivästä heinäkuuta 2011, 1. päivästä heinäkuuta 2012 ja 1. päivästä heinäkuuta 2013. 4. TALOUSARVIOVAIKUTUKSET Eläkejärjestelmän maksuosuuden mukautuksen vaikutus tuloihin esitetään yksityiskohtaisesti liitteenä olevassa rahoitusselvityksessä. 2014/0214 (NLE) Ehdotus NEUVOSTON ASETUS Euroopan unionin virkamiesten ja muun henkilöstön eläkejärjestelmän maksuosuuden mukauttamisesta 1 päivästä heinäkuuta 2011, 1 päivästä heinäkuuta 2012 ja 1 päivästä heinäkuuta 2013 EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon asetuksella (ETY, Euratom, EHTY) N:o 259/68[6] vahvistetut Euroopan unionin virkamiehiin sovellettavat henkilöstösäännöt ja Euroopan unionin muuta henkilöstöä koskevat palvelussuhteen ehdot ja erityisesti henkilöstösääntöjen 83 a artiklan ja liitteen XII, ottaa huomioon Euroopan komission ehdotuksen, sekä katsoo seuraavaa: (1) Henkilöstösääntöjen liitteessä XIII olevan 19 artiklan, sellaisena kuin se on viimeksi muutettuna Euroopan parlamentin ja neuvoston asetuksella (EU, Euratom) N:o 1023/2013, tarkoituksena on mahdollistaa se, että toimielimet voivat toteuttaa tarvittavat toimenpiteet ratkaistakseen palkkojen ja eläkkeiden vuosien 2011 ja 2012 mukautusta ja eläkejärjestelmän maksuosuuden vuoden 2011 mukautusta koskevat riitansa unionin tuomioistuimen antaman tuomion mukaisesti ottaen huomioon henkilöstön perustellun luottamuksen siihen, että neuvosto päättää joka vuosi eläkejärjestelmän maksuosuuden mukautuksesta. (2) Osana kokonaisvaltaista riitojenratkaisua ja noudattaakseen unionin tuomioistuimen antamaa tuomiota asiassa C-63/12 Euroopan parlamentti ja neuvosto antoivat 16 päivänä huhtikuuta 2014 asetukset (EU) N:o 422/2014 ja (EU) N:o 423/2014, joilla mukautetaan Euroopan unionin virkamiesten ja muun henkilöstön palkkoja ja eläkkeitä 1 päivästä heinäkuuta 2011 ja 1 päivästä heinäkuuta 2012. Nämä mukautukset edellyttävät eläkejärjestelmän maksuosuuden vastaavaa mukauttamista taannehtivasti vuosien 2011, 2012 ja 2013 osalta. (3) Eurostat on henkilöstösääntöjen liitteessä XII olevan 13 artiklan mukaisesti esittänyt eläkejärjestelmän vuosien 2011, 2012 ja 2013 vakuutusmatemaattiset arviointikertomukset, joissa saatetaan ajan tasalle mainitussa liitteessä tarkoitetut muuttujat. Kyseisen arvioinnin mukaan eläkejärjestelmän vakuutusmatemaattisen tasapainon varmistamiseen tarvittava maksuosuus on 11,0 prosenttia 1 päivästä heinäkuuta 2011, 10,0 prosenttia 1 päivästä heinäkuuta 2012 ja 10,6 prosenttia 1 päivästä heinäkuuta 2013. (4) Euroopan unionin virkamiesten ja muun henkilöstön eläkejärjestelmän vakuutusmatemaattisen tasapainon varmistamiseen tarvittavaa maksuosuutta olisi tästä syystä mukautettava taannehtivasti 11,0 prosenttiin peruspalkasta 1 päivästä heinäkuuta 2011, 10,0 prosenttiin peruspalkasta 1 päivästä heinäkuuta 2012 ja 10,6 prosenttiin peruspalkasta 1 päivästä heinäkuuta 2013, ON HYVÄKSYNYT TÄMÄN ASETUKSEN: 1 artikla Vahvistetaan – henkilöstösääntöjen 83 artiklan 2 kohdassa tarkoitetuksi maksuosuudeksi 11,0 prosenttia 1 päivästä heinäkuuta 2011, – henkilöstösääntöjen 83 artiklan 2 kohdassa tarkoitetuksi maksuosuudeksi 10,0 prosenttia 1 päivästä heinäkuuta 2012, – henkilöstösääntöjen 83 artiklan 2 kohdassa tarkoitetuksi maksuosuudeksi 10,6 prosenttia 1 päivästä heinäkuuta 2013. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja SÄÄDÖSEHDOTUKSEEN LIITTYVÄ RAHOITUSSELVITYS 1. EHDOTUKSEN NIMI Ehdotus neuvoston asetukseksi Euroopan unionin virkamiesten ja muun henkilöstön eläkejärjestelmän maksuosuuden mukauttamisesta 1 päivästä heinäkuuta 2011, 1 päivästä heinäkuuta 2012 ja 1 päivästä heinäkuuta 2013 2. BUDJETTIKOHDAT Luku ja momentti: 400 Virkamiesten ja muun henkilöstön palkoista pidätettävän veron tuotto Vuoden 2011 vahvistetut saamiset yhteensä: 538,2 miljoonaa euroa Vuoden 2012 vahvistetut saamiset yhteensä: 548,9 miljoonaa euroa Vuoden 2013 vahvistetut saamiset yhteensä: 569,1 miljoonaa euroa Budjettikohta 2014: 590,5 miljoonaa euroa 404 Yhteisvastuumaksun tuotto: Vuoden 2011 vahvistetut saamiset yhteensä: 63,1 miljoonaa euroa Vuoden 2012 vahvistetut saamiset yhteensä: 64,3 miljoonaa euroa Budjettikohta 2014: 68,3 miljoonaa euroa 410 Henkilöstön maksut eläkejärjestelmään: Vuoden 2011 vahvistetut saamiset yhteensä: 456,4 miljoonaa euroa Vuoden 2012 vahvistetut saamiset yhteensä: 449,3 miljoonaa euroa Vuoden 2013 vahvistetut saamiset yhteensä: 445,6 miljoonaa euroa Budjettikohta 2014: 435,6 miljoonaa euroa 3. RAHOITUSVAIKUTUKSET ¨ Ehdotuksella ei ole rahoitusvaikutuksia ý Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin: (milj. euroa yhden desimaalin tarkkuudella) Budjettikohta || Tulot || 6 kuukauden jakso, joka alkaa 1.7.2011 || 6 kuukauden jakso, joka alkaa 1.1.2012 || 6 kuukauden jakso, joka alkaa 1.7.2012 || 6 kuukauden jakso, joka alkaa 1.1.2013 || 6 kuukauden jakso, joka alkaa 1.7.2013 || 2014 Momentti 400 || Vaikutukset omiin varoihin || 2,5 || 2,4 || 2,7 || 2,6 || -1,4 || -2,7 Momentti 404 || Vaikutukset omiin varoihin || 0,6 || 0,6 || 0,7 || || || -0,8 Momentti 410 || Vaikutukset omiin varoihin || -11,8 || -11,6 || -12,7 || -12,6 || 6,5 || 12,7 Toteutuksen jälkeen || 2015 || 2016 || 2017 || 2018 || 2019 Momentti 400 || -2,7 || -2,7 || -2,7 || -2,7 || -2,7 Momentti 404 || -0,8 || -0,8 || -0,8 || -0,8 || -0,8 Momentti 410 || 12,7 || 12,7 || 12,7 || 12,7 || 12,7 4. MUUT HUOMAUTUKSET Laskentamenetelmä: Eläkemaksu = uusi maksuosuus – kuluvalle vuodelle budjetoitu määrä Uusi maksu = budjetoitu määrä x uusi maksuosuus / voimassa oleva maksuosuus Vaikutus verotulojen kasvuun = 21 prosenttia eläkemaksun muutoksesta. Vaikutus erityismaksuun/yhteisvastuumaksuun = 5,5 prosenttia eläkemaksun muutoksesta vuosina 2011 ja 2012; 6 prosenttia eläkemaksun muutoksesta vuonna 2014. Erityismaksun (5,5 %) voimassaolo päättyi 31. joulukuuta 2012; tästä syystä tähän budjettikohtaan ei kohdistu vaikutuksia vuonna 2013. Yhteisvastuumaksua (6 %) on sovellettu 1. päivästä tammikuuta 2014. [1] Sellaisena kuin ne olivat voimassa ennen 22 päivänä lokakuuta 2013 annetun asetuksen (EU, Euratom) N:o 1023/2013 voimaantuloa. [2] Eurostatin kertomus Euroopan unionin virkamiesten eläkejärjestelmän vuoden 2010 vakuutusmatemaattisen arvioinnin ajantasaistamisesta vuonna 2011, 1.9.2011, s. 6. [3] Kertomus Euroopan unionin virkamiesten eläkejärjestelmän vuoden 2011 vakuutusmatemaattisen arvioinnin ajantasaistamisesta vuonna 2012, s. 6. [4] Lisäys 1. syyskuuta 2013 annettuun Eurostatin kertomukseen 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 423/2014 mukaisesti tehdyn palkkojen mukautuksen johdosta, 15.5.2014, s. 3. [5] Henkilöstösääntöjen 83 a artiklan 4 kohdan mukaisesti silloin, kun osoitetaan, että sovellettavan eläkemaksun (11,0 prosenttia) ja vakuutusmatemaattisen tasapainon säilyttämiseksi tarvittavan maksun (9,9 prosenttia) välillä on vähintään 0,25 prosenttiyksikön ero, neuvosto mukauttaa maksua liitteessä XII vahvistettujen yksityiskohtaisten sääntöjen mukaisesti. Henkilöstösääntöjen liitteessä XII olevan 2 artiklan 1 kohdan mukaan mukautus saa johtaa maksuosuuden muutokseen enintään yhdellä prosenttiyksiköllä edelliseen vuoteen verrattuna. Tästä syystä komissio ehdottaa, että maksuosuus mukautetaan 10,0 prosentiksi 1. päivästä heinäkuuta 2012. [6] EYVL L 56, 4.3.1968, s. 1.